De mange passagerer i maj gjorde måneden til den hidtil største i lufthavnens historie. I forhold til maj i fjor gik 13.672 flere passagerer gennem lufthavnen, en stigning på 16 procent. Fremgangen skyldes især flere passagerer på ruten til København, hvor der er helt op til 20 daglige afgange, med tre forskellige selskaber. Hvis stigningen i passagertallet fortsætter, kan Aalborg Lufthavn se frem til en ny rekord med over en million rejsende i 2008.

Opsummering:
100.000 passagerer rejste i maj fra lufthavnen, der er Danmarks tredjestørste.